Siri Meyer

Siri Meyer (født 1952) er en norsk kunsthistoriker som har forsket på områder som blant annet visuell kommunika­sjon og kunstteori. Hun har utgitt flere bøker innen sitt fagområde. Hun har vært ansatt som professor i kunsthistorie ved Universitetet i Bergen.  
Meyer tok magistergraden i kunsthistorie i 1983, med filosofi, allmenn litteraturvitenskap og nordisk som støttefag. Avhandlingen hadde tittelen Kunsthistoriens forhistorie i Norge. Hun tok doktorgraden i 1994 med avhandlingen «Mennesket eller maske? Refleksjoner over kunst, vitenskap og individ».I 1984 ble hun ansatt som vitenskaplig assistent i humanioras vitenskapsteori og historie, Universitetet i Bergen. Hun ble ansatt som amanuensis i kunsthistorie i 1985 og ble utnevnt til professor i 1998 (emerita fra 2021). Fra 1993 til 2004 var hun forskningsleder for Senter for europeiske kulturstudier (SEK), og medlem av Makt- og demokratiutredningen (1998–2003). Fra 2010 til 2019 var hun leder av Estetisk utvalg ved UiB. Meyer har vært leder av Ibsen-jubileet i Bergen (2006), et samarbeid mellom Bergen kommune og UiB. Som styreleder for det nasjonale Stipendprogram for kunstnerisk utviklingsarbeid, var hun med å etablere en doktorgrad for utøvende kunstnere.
Hennes forskningsinteresser er kunsthistorie og visuell kultur, individualiseringsprosesser i kultur og samfunn, makt og demokrati. Meyer skriver også essays og annen sakprosa av skjønnlitterær karakter.
Meyer har vært en aktiv bidragsyter i det offentlige ordskiftet. Hun har blant annet vært spaltist i Morgenbladet (1998) og i Dagbladets Magasinet (1999), og morgenkåsør i P2. I 2019 grunnla hun forlaget Kalliope kunstbøker. 
I 2008 mottok hun Meltzerprisen for fremragende forskningsformidling og i 2010 Universitetsforlagets lærebokpris.  


== Bibliografi ==
1988: Når bilder formidler. En bok om visuell kommunikasjon. (med Gunnar Danbolt) Universitetsforlaget
1990/93: (red.): Estetikk og historisitet, Universitetet i Bergen
1995: Pippi leser teksten. Essays om maktens språk og språkets makt. Huitfeldt forlag
1999: Normalitet og identitetsmakt, Siri Meyer & Thorvald Sirnes (red.). Ad Notam forlag
2000: Avmakt. Skjebne, frigjøring eller maktbase? Siri Meyer (red.). Gyldendal Akademisk
2001: Varene tar makten.  Erling Dokk Holm & Siri Meyer (red.) Gyldendal Akademisk
2001: Makt og umoral. Siri Meyer (red.). Aschehough
2002: Fanden går i kloster. Elleve tekster om det andre. Randi Gressgård & Siri Meyer (red.). Spartacus
2002: Kunnskapsmakt. Siri Meyer & Sissel Myklebust (red.). Gyldendal Akademisk
2002: Suget etter virkelighet. En reise i Himalaya. Birthe Marie Løveid & Siri Meyer. Pax forlag
2003: Maktens tekster. Kjell Lars Berge, Siri Meyer og Tom Are Trippestad (red.). Gyldendal Åkademisk
2003: Imperiet kaller. Et essay om maktens anatomi. Spartacus.
2004: Krig, rett og retorikk. Jens Kjeldsen & Siri Meyer (red.). Rhetor forlag.
2005: Den lille Machiavelli. Maktspill til hverdagsbruk. Aschehoug
2006: Ibsen på frifot. Vigmostad & Bjørke
2008: Det innovative mennesket Fagbokforlaget
2009: Hva er et bilde. Om visuell kultur Pax Forlag
2010: Visuell makt. Bilder, blikk og betraktere Universitetsforlaget
2013: Kunst og visuell kultur. En historisk innføring. Pax forlag
2015: Kunst og etikk. En innføring. Cappelen Damm
2018: Kunst og arkitektur ved Universitetet i Bergen. Henrik von Achen & Siri Meyer (red.). Fagbokforlaget
2020: Wonderland. Om Bjørn Båsens kunst. Kalliope kunstbøker
2021: Vendepunkter. En antologii. Kalliope kunstbøker


== Referanser ==